Na temelju članka 32. Statuta Općine Ivanska ("Službeni vjesnik", broj 01/13 i 11/13), Općinsko vijeće Općine Ivanska na svojoj 24. sjednici održanoj 17.velčaje 2017. godine donijelo je

**O D L U K U**

**o sufinanciranju školske prehrane učenika s područja Općine Ivanska**

**Članak 1.**

Općinsko vijeće Općine Ivanska donosi Odluku o sufinanciranju školske prehrane učenika s područja Općine Ivanska koji pohađaju Osnovnu školu Ivanska i pripadajuće područne škole.

**Članak 2.**

Pravo na sufinanciranje školske kuhinje osnovne škole Ivanska imaju slijedeće kategorije učenika:

- djeci roditelja koja primaju zajamčenu minimalnu naknadu,

- djeci koja dolaze iz obitelji sa troje i više djece koja se redovno školuju,

- djeci čija je obitelj slabijeg imovinskog čiji mjesečni prihod po članu obitelji ne prelazi 1.500 kn mjesečno,

- djeci poginulih i nestalih hrvatskih branitelja

- djeci 100% - tnim invalidima bez obzira na materijalne prilike

**Članak 3.**

Osnovna škola Ivanska će za svaku školsku godinu dostaviti u Općinu Ivanska popis sve djece koja spadaju u skupinu narečenu u članku 2. ove odluke, kako bi Općina Ivanska mogla planirati i osigurati sredstva u Proračunu.

**Članak 4.**

Općina Ivanska sufinancirati će prehranu djece iz skupine narečene u članku 2. ove Odluke u visini od 70% stvarnih troškova.

**Članak 5.**

Ovlašćuje se načelnik općine Ivanska da s Osnovnom školom Ivanska sklopi ugovor , prema obračunu izvršenom na temelju popisa o broju djece koja će se hraniti u školskoj kuhinji sukladno odredbi čl.2 ove odluke , a koji će biti sastavni dio Ugovora

**Članak 6.**

Danom stupanja na snagu ove Odluke prestaje važiti Odluka o sufinanciranju prehrane školske djece („Službeni vjesnik“ br. 03/09).

**Članak 7.**

Ova Odluka stupa na snagu osmog dana od dana objave u Službenom vjesniku Općine Ivanska.

**BJELOVARSKO-BILOGORSKA ŽUPANIJA**

**OPĆINA IVANSKA**

**OPĆINSKO VIJEĆE**

KLASA: 602-02/17-01/1

URBROJ: 2110/02-01-17- 1

Ivanska, 17.02. 2017. PREDSJEDNICA:

Ivana Peršić v.r.